

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL ŠILALĖS RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS LĖŠŲ SKYRIMO

2024 m. birželio 26 d. Nr. DĮV-380

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono savivaldybės tarybos 2024 m. vasario 15 d. sprendimą Nr. T1-19 „Dėl Šilalės rajono savivaldybės 2024 metų biudžeto patvirtinimo“, 2022 m. balandžio 28 d. sprendimą Nr. T1-121 „Dėl Šilalės rajono savivaldybės Aplinkos apsaugos rėmimo specialiosios programos tvirtinimo“,atsižvelgdamas į Šilalės rajono savivaldybės Aplinkos apsaugos rėmimo specialiosios programos paraiškų atrankos komisijos 2024 m. birželio 25 d. posėdžio protokolą Nr. 2:

1. P a s k i r s t a u Šilalės rajono savivaldybės aplinkos apsaugos rėmimo specialiosios programos lėšas:

1.1. priemonei „Pavojų keliančių medžių šalinimo darbų finansavimas“ (02.01.01.06.) įgyvendinti:

1.1.1. Žadeikių seniūnijai avarinės būklės medžių pašalinimui Žadeikių k. viešosiose erdvėse, kapinių teritorijose – 400 Eur;

1.1.2. Šilalės miesto seniūnijai avarinės būklės medžių pašalinimui Šilalės viešosiose ir evangelikų liuteronų kapinėse, visuomeninės paskirties teritorijose – 1 700 Eur;

1.1.3. Pajūrio seniūnijai avarinės būklės medžių pašalinimui ir genėjimui Pajūrio ir Žvingių miestelių gyvenvietėse, kapinėse – 1 200 Eur;

1.1.4. Upynos seniūnijai avarinės būklės medžių pašalinimui ir genėjimui Upynos miestelyje – 700 Eur;

1.1.5. Kaltinėnų seniūnijai avarinės būklės medžių pašalinimui Kaltinėnų miestelio kapinėse – 900 Eur;

1.1.6. Didkiemio seniūnijai avarinės būklės medžių pašalinimui Didkiemio kapinėse, visuomeninės paskirties teritorijose – 400 Eur;

1.1.7. Laukuvos seniūnijai avarinės būklės medžių pašalinimui Laukuvos mstl., Požerės k., žydų kapinėse, visuomeninės paskirties teritorijose – 700 Eur.

1.2. priemonei „Rekreacinių teritorijų sutvarkymas, gamtos išteklių apsaugos, saugomų rūšių ir bendrijų radviečių ir augaviečių, natūralių buveinių apsaugos, atkūrimo ir gausinimo priemonės“ (02.01.01.01.) įgyvendinti:

1.2.1. Kvėdarnos seniūnijai, rekreacinės infrastruktūros įrengimui – 1 500 Eur;

1.2.2. Bijotų seniūnijai, N. Paškevičiaus parko rekreacinės teritorijos sutvarkymui – 2 600 Eur;

1.2.3. Bilionių seniūnijai, rekreacinės infrastruktūros įrengimui ir tvarkymui – 2 100 Eur;

1.2.4. Tenenių seniūnijai, rekreacinės teritorijos įrengimui ir sutvarkymui – 1100 Eur;

1.2.5. Laukuvos seniūnijai, rekreacinių teritorijų tvarkymui, Treigių piliakalnio laiptų atnaujinimui – 2 100 Eur.

1.2.6. Didkiemio seniūnijai, rekreacinės infrastruktūros įrengimui ir tvarkymui – 3 100 Eur;

1.2.7. Kaltinėnų seniūnijai, rekreacinės infrastruktūros įrengimui ir rekreacinės teritorijos tvarkymui – 2 000 Eur;

1.2.8. Upynos seniūnijai, rekreacinės teritorijos tvarkymui – 1 000 Eur;

1.2.9. Palentinio seniūnijai, rekreacinės infrastruktūros įrengimui ir tvarkymui – 1 600 Eur;

1.2.10. Pajūrio seniūnijai, rekreacinės infrastruktūros įrengimui ir rekreacinės teritorijos sutvarkymui – 2 600 Eur;

1.2.11. Žadeikių seniūnijai, rekreacinės infrastruktūros įrengimui – 300 Eur;

1.3. priemonei „Aplinkos ministro įsakymu patvirtintame Invazinių Lietuvoje rūšių sąraše esančių rūšių (pvz., Sosnovskio barštis ir pan.) kontrolės įgyvendinimo darbai“ (02.01.01.01.) įgyvendinti – Upynos seniūnijai Sosnovskio barščio naikinimui – 2 000 Eur;

1.4. priemonei „Medvėgalio kalno priežiūros ir tvarkymo darbų finansavimas“ (02.01.01.01.) įgyvendinti – Laukuvos seniūnijai Medvėgalio kalno priežiūros ir tvarkymo darbams – 1 500 Eur;

1.5. priemonei „Saugomų teritorijų, esančių Savivaldybės teritorijoje, priežiūros ir tvarkymo darbų finansavimas“ (02.01.01.01.) įgyvendinti:

1.5.1. Mažosios Lietuvos saugomų teritorijų direkcijos Pagramančio regioninio parko grupei, rekreacinės infrastruktūros įrengimui ir sutvarkymui Akmenos Didžiosios rėvos ir Indijos piliakalnio teritorijose – 2 500 Eur;

1.5.2. Žemaitijos saugomų teritorijų direkcijos Varnių regioninio parko grupei, Medvėgalio kalno archeologinio komplekso kalno laiptų remontui, rekreacinės infrastruktūros įrengimui šalia Aukštagirės pėsčiųjų tako, Bilionių piliakalnio ir Medvėgalio kalno šlaitų priežiūros darbams – 2 500 Eur.

1.6. priemonei „Dionizo Poškos Baublių priežiūros ir tvarkymo darbų finansavimas“ (02.01.01.0.1.) įgyvendinti – Šilalės Vlado Statkevičiaus muziejui Bijotų dvaro sodybos parko tvarkymui – 1 000 Eur.

1.7. priemonei „Sorbentų ir kitų priemonių, reikalingų avarijų padariniams likviduoti, įsigijimo priemonės“ (02.01.01.04.) įgyvendinti:

1.7.1. Šilalės rajono savivaldybės priešgaisrinei tarnybai, sorbentų ir kitų priemonių, reikalingų avarijų padariniams likviduoti įsigijimui – 1 539 Eur;

1.7.2. Priešgaisrinės apsaugos ir gelbėjimo departamento prie vidaus reikalų ministerijos Klaipėdos priešgaisrinės gelbėjimo valdybai, sorbentų ir kitų priemonių, reikalingų avarijų padariniams likviduoti įsigijimui – 900 Eur.

2. N u s t a t a u, kad:

2.1. programos vykdytojas per 15 darbo dienų nuo informacijos apie skirtas lėšas gavimo pateikia pasirašyti Savivaldybės administracijos direktoriui po 2 egzempliorius paruoštą lėšų naudojimo sutartį ir Programos sąmatą (lėšų naudojimo sutarties 1 priedas);

2.2. programos vykdytojas skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis; už lėšų teisingą panaudojimą programos vykdytojas atsako teisės aktų nustatyta tvarka.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas